**Κόνιτσα 04/09/2023**

**ΔΕΛΤΙΟ ΤΥΠΟΥ**

**ΔΗΜΟΣ ΚΟΝΙΤΣΑΣ: ΜΕ ΕΠΙΤΥΧΙΑ ΟΛΟΚΛΗΡΩΘΗΚΕ Ο ΑΓΩΝΑΣ ΟΡΕΙΝΟΥ ΤΡΕΞΙΜΑΤΟΣ “SMOLIKAS TRAIL RUN" 2023**

 Με επιτυχία και πλήθος συμμετοχών υλοποιήθηκε για δεύτερη συνεχόμενη χρονιά την Κυριακή 3 Σεπτεμβρίου 2023 ο αγώνας ορεινού τρεξίματος «Smolikas Trail Run 2023», με δύο διαδρομές 23 km και 8km και με εκκίνηση και τερματισμό το χωριό Αγία Παρασκευή (Κεράσοβο) στην Κόνιτσα.

 Διοργανωτής ο Δήμος Κόνιτσας στο πλαίσιο του «3ου Κόνιτσα Άθλον», με την υποστήριξη της εταιρείας «MY ADVENTURE – Event Organizer Pro» σε μια προσπάθεια ανάδειξης και προβολής της περιοχής μας.

 Δεκάδες αθλητές συναγωνίστηκαν σε μια απαιτητική, μα συνάμα ξεχωριστή 8km και 23km κυκλική διαδρομή με 1700μ. υψομετρική διαφορά, απολαμβάνοντας το 2ο υψηλότερο βουνό της Ελλάδας, αλλά και την ξακουστή Δρακόλιμνη του Σμόλικα.

 Νικητές στον αγώνα των 23km αναδείχθηκαν ο Αναστάσιος Τομαράς με εντυπωσιακή επίδοση 2:45, ο Ιωάννης Παπαηλίας με χρόνο 2:52 και η Χριστίνα Γιαζιτζίδου με 2:53, ενώ στον αγώνα των 8Km ο Γιώργος Ράδης με 00:35, ο Πέτρος Βακάλης με 00:43 και η Ανδρομάχη Αθανασιάδου με 00:43.

 Ο Δήμαρχος συγχαίρει και ευχαριστεί τους αθλητές, τους συμμετέχοντες και όλους εκείνους που συνέβαλαν στη διοργάνωση, καθώς επίσης και τους κατοίκους της Κοινότητας Αγίας Παρασκευής που αγκάλιασαν τη διοργάνωση και κυρίως τις κυρίες, που επιμελήθηκαν την καθαριότητα εντός του χωριού και πρόσφεραν σε επισκέπτες και αγωνιζόμενους γευστικά παραδοσιακά εδέσματα.

 Η συγκεκριμένη διοργάνωση μαζί με την αντίστοιχη στο Πληκάτι το “Grammos Mountain Run” καθιερώνονται πλέον ως θεσμός στον Δήμο μας και συμβάλλουν καθοριστικά στην ανάδειξη των μοναδικών ορεινών συγκροτημάτων μας ως ιδανικό προορισμό εναλλακτικού τουρισμού.

**Αποτελέσματα διαδρομής 23 km:**

Ανδρών:

1. Αναστάσιος Τομαράς 2:45:55
2. Ιωάννης Παπαηλίας 2:52:54
3. Σπυρίδων Παππάς 3:02:39

Γυναικών:

1. Χριστίνα Γιαζιτζίδου 2:53:42
2. Markella Van Hemert 3:27:13
3. Ευγενία Ποριαζόγλου 3:44:01

**Αποτελέσματα διαδρομής 8km:**

Ανδρών:

1. Γιώργος Ράδης 00:35:44
2. Πέτρος Βακάλης 00:43:05
3. Γρηγόριος Μουλαΐδης 00:44:33

Γυναικών:

1. Ανδρομάχη Αθανασιάδου 00:43:12
2. Μαρία Τσουμάνη 00:47:40
3. Αθηνά Λύκα 00:53:07

Αναλυτικά τα αποτελέσματα του αγώνα:

<https://www.smolikasrace.gr/apotelesmata-smolikas-trail-run-8km-2023/>

 Από το Γραφείο Δημάρχου